./data/phi0914/phi00137/phi0914.phi00137.perseus-lat1.xml
Titus Livius (Livy)
nullum       umquam hostem Romani aeque contempserunt  conclamatum undique est, duceret       extemplo et uteretur ardore militum,  qui, tamquam non pugnandum cum tot       milibus hostium, sed par numerus pecorum  trucidandus esset, per fossas, per vallum castra invadere parati erant,       si in proelium hostis non exiret  Cn Domitius ad explorandum iter, et qua parte adiri hostium vallum posset,       missus, postquam omnia certa rettulit, postero die propius admoveri castra       placuit; tertio signa in medium campi prolata et instrui acies coepta est             nec Antiochus ultra tergiversandum ratus,       ne et suorum animos minueret detractando certamen et hostium spem augeret, et       ipse copias eduxit, tantum progressus a castris, ut dimicaturum appareret